
O Volapukaflens valopo! 

Posa ek elarnon mekavapuki seimik, suno bo steifulon ad traduton konadis 
e konotilis se lomanapuk okik ini mekavapuk ot. Atos vo gudon e veraton. 
Ab po atos binoy in riskad, efe ad speton tu modikosi de mekavapuk. ,Otto 
Jespersen’: pukavan famik Dananik, kel adatikom eli Novial, apenom sokolosi: 

“The all-important rule in dealing with an interlanguage must always be 
not to translate word for word from one's native language, but to render 
the thought itself in its simplest form. This of course requires some mental 
discipline and amounts to saying that a constructed language cannot be 
expected to fulfil all the functions and uses to which a national language 
can be put. It must necessarily remain an intellectual language, a lan¬ 
guage for the brain, not for the heart;.... There will always be something 
dry and prosaic about it, An International Language’, 1928.) 

„Nom mu veutikun po geb mekavapuka ai muton binon, das no tradutoy 
vodiko se lomapuk oka, ab das notodoy tikodi it on fom balugikun. Atos 
klulo flagon aniki tutedi tikalik, ed atos i sinifon, das no daloy speton de 
mekavapuk, das kanon-la duinon valikis dunodis e gebis natapuka. 
Nevitoviko mekavapuk ai blebon puk talaktik, kluo puk pro brein, no pro 
ladal;... ai bos dinofalik e nepoedik bo binon po at, ...” 

Kludo leigo sotoy viton notodotis vemo metaforikis, ven tradutoy bosi ini 
Volapuk, ed ai kupaloyos ad pukalons. I spikets kanons binon sakadiks. 
Eko! as sams cogik vataloyos sokolosi se fredadramat in gased at. 

El Isafas sagom rigiko me Portuganapiik: 

,... e mais vale urn passaro na mao do que do is a voar’ 

[ = e plu voladon bod bal in nam ka tels in lut]. 

In tradutod di .Esperanto’ - keli kadaman obsik: ,lgor Wasilewski’ agebom 
po tradut - loegoy omi sagon: 

,... kajpli valoras tujgyp, olposte boyg — bi atos rimon — 

[ = e plu voladon anu nog, ka poso bub]. 

E somo itradutom ati kadaman obsik, ab nu spiket at no plu rimon. 

Ob kluo ebuukob ad gebon tradutodi spiketa baiadik Deutanik, kel - leigasa 
spiket Portuganik - tefon bodis: 

,Lieber den Spatz in der Hand als die Taube auf dem Dach' 

[ = e plu voladon spar in nam ka pijun su nuf. 

Valanes vipom joniki florupi sunik: 

Bela kuprinik Jisior (2). 

fa hie! Pavel Bazhov, petradutol fa hieI Daniil Morozov. 

Jilepul smilof. „No dastepolod!" spikof, „duna- 
danefi obik, o ,Stepan Petrovich'! Binol so gretik 
a vetik, ed ons la ob binons smaliks." Leigupo 
aflapof palmis okik ta od, e sunado lasarils 
ajutedons valaflanio, ed abemoukons vegi. 

Eko! hilepul ekomom nilikumo, estopom, e 
donu aflapof palmis okik ta od, e sagof on mod 
buik, efe smilolo: 

„Nu dalol stepon neseimio. If odastepol du¬ 
nam obik, tan mifat ojenon." 

Elogedom foi futs oka, ed us glun evedon nelogamovik. Iba lasarils 
valik ekoboyumukons okis po plad ot, klu asva glun levielik apubon-la 
dis futs. El Stepan lulogom — pataro! — at ga binon kuprinamun! 
Valasotik e legudiko pegleinol. Otopo i dabinons mikatil, e doba- 
noboins, e bleduls difik, kels sumons ad malagit. 

„Nu edasevol-li obi? o ,Stepanushko'l" jimalagitan sakof, ed of it 
bleibof smilon lelaodiko. Poso — pos brefup — spikof: 

„No dredolod! No odunob ole badikosi." 

Badoced esuikon po hilepul, das jilepul kofof omi e nog sagof 
vodis somik. Vemo eskanom tefu atos, igo evokadom: 

„Tobo kanob-la bedredon eki, ufo vobob in bell" 

„Beno!" jimalagitan gespikof. „Neodob ebo utani, kel bedredon 
neki. Odelo, bua umutoy doniogolon ini bel, us meinacif olsik 
okomon, ed ospikolod ome — dalilolod! — vodis sokol, kelis no 
oglomolod po jen alseimik: „Ma vods ofa, Jisior bela kuprinik abiie- 
dof oli: kapar mismelik< mogolon de meinad di ,Krasnogorka'. Of oblei- 
bol breikon hati ferinik obik et, tan odoniomufukob kuprini loliko to 
,Gumjoshki', sodas on mod nonik ufagoy ad jafidon oni." 

Asagof atosi, ed afaiknibof logis okik. 

„Esuemol-li? o ,Stepanushko'l Spikol-li, das vobol in bel e be- 
dredol neki? Tan osagolod cife, asa ebudob ole, e nu gololod, ab 
etane, kel binom ko ol, leno okonolod bosi! Iba lolofiko efegebom 
sauni oka demu vob, e seku kod nonik sotoy netakedukon omi e 
koedon kompenon oki po bligad at. Igo ebuedob lasuralanani* yufon 
bosilo omi." 

Poso donu aflapof palmis okik ta od, e lasarils valik amoronons. Ed 
of it i alojutedof su futs, aglepof len klif, alopiobunof, e leigo azironof 
as lasaril su klif. Pla nams e logs po of kluvs griinik adavedons, gob 
aseglofon, ve virebem ju zanod ona blagastrip abinon, ab kap abinon 
menik. 



* ji bela la nan lasurik in popakonads Lurala. 

Posa iluronof lu somit, apodiologof ed asagof: 

„No oglomolod! o ,Stepanushko'! vio esagob. Sevabo el „ebuedof 
oli: kapar mismelik< mogolon de el Krasnogorka". If odunol ma vil 
oba, tan omatikob ko oil" 

Hilepul igo aspukom sekii vut: 

„Bo! Jimiotalan kiof! Leno omatikob-la ko lasaril!" 

Loegof spukon omi, e smilof lelaodiko. 

„Beno!" vokadof, „latikumo ospikobs do atos. Ba votiko osludikol-li?" 

E sunado ajutedof poi belil, sodas te gob grunik nepubol nog 
alogadon. 

Hilepul eblibom soaliko. Binos stilik in meinad. Te palilos, das po 
kumil muna votikan snorom nevemo. Agalukom omi. Alukomoms lu 
yebifodops oksik, adalogoms yebi, soaro nog agekomoms lomio, ed 
el Stepan abetikom dini bal: lio obitom-li? Ad spikon cife vodis somik 
binosov din fefik, zuo dido abinom mismelik, bi — asagoy — purid 
seimik adabinon in ninams omik. No ad spikon i binos dredabik. Of 
ga binof Jisior. Kanof ceinon muni alseimik ad stoin nenvoladik. Nek 
po jenet somik kanonov duinon vobodis pebligadol. E binosov nog 
badikum ad kluladon binon pleidiilan lo jilepul. Jemod kion! 

Aletikom, aletikom, ed avedom kunik: 

„So obinosos! Odunob, asa ebudof." 

On del fovik godo, ven menamodot akobikon len ginom 
donukamacina, meinacif alukomom. Valans dido deukons hatis, 
seilons, ed el Stepan nilikom e spikom: 

„Asoaro alogob Jisiori bela kuprinik, ed abudof ad sagon ole. 
Ebuedof oli: kapar mismelik < mogolon de el Krasnogorka. If 
odamukol hati ferinik at po of, tan odoniomufukof kuprini loliko to el 
Gumjoshki usio, de top kelik nek ofagon-la jafidon." 

La cif igo cugabalib emufikon seku vut. 

„Lio! Binol-li brietik, ud elienetikol-li? Jisior kifik-li? Kime sagol-li 
vodis somik? Ga opuridukob oli in bell" 

„Dunolod, asa viloll", el Stepan spikom. „Atosi ebudof obe." 

„Pobatomod!" cif vokadom, „poso podoniodugomod ini bel e 
pojanadomod in meinavobop! Dat no oludeadom, onuludoy omi me 
vaenabuli pro dogs ed oflagoyod de om baldelavobodis nen dalal! If 
udobikom igo te bosilo, tan obatoyod omi nenmiseriko!" 

Dido sunado abatoy hilepuli ed ajedoy ini bel. Meinadagalan — i 
kanayan no donikun ma cal — avalom pro om meinavobopi so badiki, das 
badikum tobo dabinon-la. E luimos is, e mun gudik no dabinon, klu ya sis 
lunup emutoy luvon belaspadadi at. Is ejanadoy eli Stepan me janad lunik, 
dat okanom vobon. Sevoy, timad kelik abinon efe duteta. On mods distofik 
amitraitoy menis. 


Fovot ofovon. 

LOF MEDU SPIKETS (3) 

Siiful kilid (fovot) 

Isaias: Balna etifol, ai oblebom tifan. (Muf ela Ines.) E kim binom-li ... 
liegikan et? 

Ines: Binos klan. 

Isaias: Ven vom bal sevof bosi, tano volad lolik sevon osi. Ab bitol 
gudiko: klan binon lan tiva... 

Ines: Labol in kap fabriki spiketas! Moo! 

Isaias: Utos, kelos binon bundanik, no binon damabik. 

Ines: Beno! Naiit saidon. Gololod votaseimio! 

Isaias: Uts penaiitol golons votaseimio. 

Ines: Ab binob lomo, o sol! Diabo! nenjemodan kiom! 

Isaias (vestigolo nenjemodo ndgoti)\ Utan, kel jemon demii nos, Godi no 
bedredon. 

Ines: If matirajanan obik logomov oli is! Om, kel ayulom ad deidon 
matedani balid, kel... 

Isaias: Utan, kel tadon modo, no binon riskadik; dog, kel vaulon, no 
beiton... Ed ob binob man!... Labob nami... Ed uto, ko nam reigon, 
gitat seilon!... 

Ines (lekofo): Bego! no taedolos yunani pidabik et! 

Isaias: Otaedob omi!... Ven flapol badikani, oflatom oli; ven kidol omi, 
oflapom oli. Kredol-li, das no spikob fefiko? Dinad bal binon ad 
logon, e votik... 

Ines (otvogado): No! no dunolod osi! 

Isaias: Ga odunob! Atos binon so fiimik, asa telna tel binos fol. Atos 
binon fiimik. Kel no vilon binon lup, utan no leniikon kuiri onik. 

Ines: Ab sevol-li, das binom brafik? 

Isaias: Id ob binob somik! Is binos badik, us negudik! No kanons 
binon bers tel in nast bal ud in sak bal kats tel, ai beitons e kratons! 

Ines: Mogolod, o sol! nedob segolon; labob diineti fagii is. 

Isaias: Ed ob labob diineti is. Mutob fmtidon poti, bi if leadoy falon 
van, brekon ad jebs. (Land) Liilogolod, o lad! liilogolod kiipaliko obi! 
e sagolod, va cedol obi nejoniki: sio-li? 

Ines: Ag! ag! ag!... 

Isaias: Id ob cedob obi somiki, e labik binon maladan nolol oki. Ab 
suvo jin ciiton, e kapiitiil kleudani no vediikon. Steifiilolod, ed ologol. 
(Lebegolo) Matikolod ko ob! 

Ines: God galedomos obi ta atos! 

Isaias: O! If binobsov matanils, dinad binonov difik. As sam: pla ad 
segolon nu sui siit ko solastrals bodideidol et, sedolov obi: himatanili 
olik... 

Ines feiipcidolo omi): Himatanili olik... (Lii ok itj O! tiket kion! 
Olibiikob obi de om. (Laodiko) Ye, no binolo matans, kanolov-li 
dunon obe diini smalik? 

Isaias: Atos sekidon de dim, spikolod kleiliko! 

Ines: Va oremol-li obe metis kil veota? Liilogolod... at binon samed... 
in selidop sola: ,Godin’... Sevol-li, kiopo topon? 

Isaias: Sevob, ab id iif no sevobov! Geidian gudikiin binon lineg. 

Ines: Patupol-li? 

Isaias: No! gonii flen diinet neforo binon tu boladik. 

Ines: Eko! mon. 

Isaias: No!... no binos zesiidik... (segolom e stopom). Diabo! no memob 
spiketi potik (segolom). 

Siifiil folid. 

Jiel Ines (soelik). 

Ines: Binol in nekoven gretik... Ven ugekomol, otuvol yani farmik. 
Moo! Naiit kion! Nu segolobsos, bi ya diip bal epasetikon. (La jan 
penediblinan pubom'). 

Sufiil lulid. 

Jiel Ines e penediblinan. 

Penediblinan: Deli gudik, o lad! 

Ines: Deli gudik. Kisi desirol-li? 

Penediblinan: Eko! pened binon... 

Ines: Pened-li? (Getolopenedi, lii ok it:) De kin binon-li? 

(Lit penediblinan:) Dano! 

Penediblinan: Blesiro! o lad! Stadolos gudiko. 

Ines: Adyo! (Penediblinan segolom). 

Sufiil malid. 

Jiel Ines. 

Ines: Ha! Pened binon de ,Felipe’. Om: nedanofikan < adunom gudiko 
epenolo lii ob! Sis dels degtel no elogobs odi... (maifukof penedi e 
reidof. Logodajastapled). „0 ,Ines’! Begob pardi, bi binob dobik demii 
tim, keli aperol ko ob. Amoboy obe matikami lefrutik, e no asevob 
vio kanob-la refudon. Nogna - pardo! No labob kuradi ad sagon ole 
bosi plu. Unii vig bal obinob himatan. Glomolod obi. ,Felipe’.” 

(Deklamolo) Binos-li mogik? O God obik! (Donureidolo) Si! ... eko! 
binon... atos binon pened omik... (bleibolo tikon dii timiil). Beno! 
adyo! Voiko no alofob omi modo... Sagob plu: el Isaias binom buik; 
binom baldikum, sapikum, labom moni in bank, e ,Felipe’ anu 
ablofom obe, das nutimo mon binon reg, mon binon Ion. Stebedob is 
eli Isaias ko el „si!” obik go bliimik! Ag! mon: kisi ga kodon! 
(Kanitiilof lidi seimik). 

Siiful velid. 

Els ,Ines’ e ,Isaias’. 

Isaias (Niigololo): Suvo mud kaniton, ven ladal drenon. 

Ines: Eko! ya egekomol! Eronol! 

Isaias: No! Kel tu vifiko bunon, utan suno stopon. Atuvob selidopi 
votik nilikumo... 

Ines: Liomodoto afrados-li? 

Isaias: Pulikosi. Balmil teltum a met alik... 

Ines: Sevolod, das votikan selom nejerikumo! 

Isaias: Kelos fradon nemodoto, utos fradon jerikiino, ab plu voladon 
kaliet ka mon. 

Ines: Hagol-li? 

Isaias: Hagon-li? Kikodo-li? God labom modikumosi ad gevon ka diab 
ad selon. 

Ines: Ya ekiipob, das binol so givialik tefii mon asa tefii spikets! 

Isaias: God no egetom, diab emosumom. Binob spalialik, ab no lavarik. 
Binob somik! Pro blesir alik muton binon mesiil. Labob te dofi bal: 
vilob matikon. Baonan alik labom vimadi okik. Duinob ole mo naed 
milnaik begi obik. No ai binos zal, i cun okomon. Aspikol obe do 
lelofadan. Kiopo binom-li? Ob binob is, e plu voladon spar in nam ka 
pijun su nuf. 

Ines (lu ok it): Mutob biton skiliko. (Laodiko). Ol... (labii tiket. . .) Ha! 

Isaias: O! 

Ines: Eliilogol-li ya ploseni fredadramata: „Maledits kapitena”? 

Isaias: No! o lad! Binob susfulik me maledits. 

Ines: Abinom militan, kel amaleditom. Jiyunan, keli alofom, adasumof 
omi asa himatani, ab te, posa ipromom ad no malediton dii drip lafik. 

Isaias: Ob spikob do viet, ol gesagol do blag. 

Ines: Sunado ospikob do viet; dasumob mobi olik. 

Isaias (levifiko): Dasumol-li oni? 

Ines: Si! o sol! 


Fovof ofovon. 

Baol (2). 

Dilad: I - fovot. 

,Akiko’ asevof, das tu tim ot marenafizir Fransanik ai akupom mufi alik 
ofa. Asiamos, das foginanan, kel ga no ikosomom ad Yapan, anitedalikom 
do of it flifadiko valtol. Jilepul so jonik lodof-li in dom binu papurs e 
bambuds, asa pups? Nabukof-li risati de blovaflorabovil 5 so smalik as nam 
me fidastafils metalik slenik, ad fidon?” Logs omik ajinons fulon omna me 
saks somik, kobo ko smil plitialik, ed ,Akiko’ asenalof oki e nitediki ed 
okplidiki. Kludo baolajuks rosadakolik ofa, seimupo ven flenadan alogetom 
nitedaliko lu futs ofik, aslifons ai plu flifadikumo su glun smufik. 

Ab suno fizir asenom, das jilepul at as katul ya ifenikof. Kludo alogedom 
pidaliko logodi ofik, ed asakom: 

„No bleibobs-li valton?” — „,Non, merci’” 6 , hekolo, ,Akiko’ agesagof 
notodalo. 

Tano marenafizir Fransanik ableibom valton, e suenofiko adugom ofi ad 
beigolon vefis ledakvatadas e floras valopio valtolis, lu vasods krusenas len 
vol. Pos valtatul latik aleadom ofi seidon oki sui stul, aloikom in 
galadaleiged okik, e donu abiegom plutiko asa buiko. 

Poso edanudolo polkatis e masuris, ,Akiko’ e marenafizir Fransanik 
akipons namis odik, beigololo kiudi kilkedik me krusens vietik, yelovik, e 
klilarediks binadoli, ed anexanons kobo ini vestib donik. 

Is guns e jots nudik nenstopo akomons ed agolons. Su fidatabs me 
largentots e glatots petegols, abundanons bels mita e trufas; astanons turns 
sandvigas e gladeta; i pibumons piramids granatas e figas. Mu pato flanu 
lecem, su vol no nog me krusens fulol, abinon treil goldakolik jonik, su kel 
alianons skilofiko vitidatuigs mekavik klilagrunik. Bevu bleds adolagons 
balems purpurik as bienaziobs. Fo treil goldakolik ,Akiko’ akolkomof fati 
jofakapik oka, kel asmokom zigari, stanolo bevu sols leigabaldotik. Elogolo 
jieli ,Akiko’, fat koteniko anutom bosilo, tano aflekom oki lu sols ed ableibom 
smokon. 

Marenafizir Fransanik ed ,Akiko’ agolons foi bal fidatabas, ed asumons 
kobo gladetaspunilis. ,Akiko’ akupof, das igo tano flenadan alogedom omna 
lu nams, herem, e sarvig fa tanod klilablovik peziiol ofiks. Fumo no 
aneplitos ofi, ab pulatimilo asenalof nog doti as vom. Ebo ottimo abeigolofs 
onis jilepuls Deutanik tel, su kelas baolaklotems veluvik blagik pifimukons 
blotanads ko kameals redik. ,Akiko’ desino avilof savilupon doti okik, klu 
asagof stuno somo: „Kiojoniks voms vesudanik binofs!” 

Elilolo vodis somik, marenafizir anoom fefo kapo: 

„l voms Yapanik binofs joniks. Patiko or...” — „Flat kion!” 

„No! ga no binons flatavods. Somo kanor golon anu lu baol in ,Paris’, ed 
ostunukor valikanis, bi binor as jiplin in panot ela ,Watteau’.” 

,Akiko’ no asevof eli ,Watteau’. Kludo magalods paseta jonik - foned in 
fot glumidik, e rosads ofiflorol - kelis vods marenafizira ivokons, pulatimilo 
anosikons. Senalofikum ka komunans, avierilof gladeti me spunil, ed no 
aglomof ad manioton dini votik teik: „ld ob vilob golon lu baol in .Paris’.” 

„Ag! baol in .Paris’ binon lolofiko dientifik as ut isik.” 

Somo sagolo, marenafizir azilogom popavefis e krusenis fidatabi zuolis, e 
supiko smilul sarkadik apubon po loged omik. Astopedom ad vierilon gladeti 
me spunil okik, 

„Noe in .Paris’, abi votopo baols leigons”, asagom jiniko lu ok it. 

Pos dup bal, .Akiko’ e marenafizir Fransanik akipons nog namis odik, e 
bevu Yapanans e foginanans modik astanons su bakun plodu baolalecem, 
dis neitasil fa mun e stels pelitukol. 

Votaflanu balutastutom bakuna abinon gad veitik fulu nadedabims, kelas 
tuigs akrodadons odis. Su finots tuigas, de lampiunils adulitons lits redik. In 
lut koldik, kobo ko smel muskas e falabledas donao, avoalon puliko flukup 
soalik. Ab po ons in baolacem, ledakvatads e flors ai donu avefons dis 
kortens purpuraveotik me krusen ko petiols degmal 7 pebepanols. Sus 
popavefs. viratep musiga musigalefik flifadik ai fovo asvonon dufaliko bati 
okik. 

Fumo, i bakun afulon ai donu me spikots e smils jafadiks. Patiko ven 
filots aflorikons lejoniko in neitasil sus nadedabims, tio valikans 
alaodukumons otupo vokadis okik. Stanolo bevu ons, ,Akiko’ ai ispikotof 
pludiko denu ko jilepuls piseivol. Ab suno akupof, das marenazifir 
Fransanik, nog leadolo ofi kipon nami okik, alogedom seiliko neitasili 
pestelol, asva asenalom lomiali. ,Akiko’ aloukof kapi okik, ed alogedof 
seiliko logodi omik donao: 

„Ememikor-li ba lomani?” Asakof zadoliko. 

Ai fovo ko loged fulu smilul, marenazifir aflekom oki seiliko lu ,Akiko’, ed 
anoom kapo asa pul, plas gesagon: „,Non’.” 

„Ab jinor tikon do bos.” 

„Niludoros, bego! Do kis tikob-li?” 

Tano fulad su bakun donu avedon noidik, asa vien alebladon. Asva 
ibaladikons ninalo, ,Akiko’ e marenafizir ye astopedons ad bespikon, ed 
alelogons al neitasil nadedabimis ini gad donikolis. Filots redik e bloviks 
aseastralons ziopio, e pulatimilo anosikons. „Kiojonik!” ,Akiko’ asagof me 
tikods ninalo, „so jonik, das ebinos igo lugik.” 

„Tikob do filots - filots, as lif obsik.” 

Poso, marenafizir alogedom lopao jieli ,Akiko’ zadiko, ed asagom somo, 
asva atidom ofe. oil kilid a latik ofovon in gasedprilula. 


5 Logolsos: en.wikipedia.org/wiki/Blue_and_white_pottery 

6 Fransanapuko: „...No! dano!” 

7 Regaskot Yapanik. 


Korakot tefii gased febula. 

Pad balid, kedet lulid donao: 

El „Volapukagased” palonon ad jastad teiko vonaoloveik —» 
El „Volapukagased” palonon ad lual teiko vonaoloveik. 

Vod: jastad < tefon koapi e limedis. 

Vod: lual < tefon meugi as stab kondotamoda. 







